**INDOKOLÁS**

**a közterület használatának szabályairól szóló 2/2011. (I.31.) önkormányzati rendelet módosításáról szóló önkormányzati rendelethez**

A közterület használatának szabályairól szóló 2/2011. (I.31.) önkormányzati rendelet (a továbbiakban: Rendelet) jelenleg hatályos, a közterület-használati szerződés időtartamára vonatkozó szabályozása alapján a közterület-használati szerződés – a hagyományos húsvéti és karácsonyi vásárt, valamint a városban legalább 5 éves múlttal rendelkező rendezvényt kivéve – legfeljebb 1 évre köthető.

Ugyanakkor a városban több olyan közterület-használó is folyamatosan, az év minden napján használja a közterületet, akik évek óta ugyanazon a helyen ugyanazt a tevékenységet végzik, kiszámíthatóan fizetik a közterület-használati díjakat. Az ő esetükben indokolt a szerződés maximális időtartamának legfeljebb 3 évre történő megnövelése, amennyiben az egész időszakra vonatkozó díjat előre megfizetik.

Az 1 éves maximális szerződéskötési időtartamra vonatkozó rendeleti szabályozás indoka a be nem fizetett közterület-használati díjakból adódó díjhátralékok csökkentése volt. Ezen célt a fenti feltételhez kötött lehetőség bevezetése nem veszélyezteti.

**1. §**

Kiegészíti a Rendeletet a legfeljebb 3 évig tartó közterület-használat lehetőségével, amennyiben a közterület-használat folyamatos (az év minden napjára szól) és az egész időszakra vonatkozó díjat előre megfizetik.

**2. §**

Egyértelművé teszi, hogy a Rendelet 21. § (1) bekezdésében foglalt részletfizetési lehetőség nem vonatkozik az új lehetőséget igénybe vevőre.

**3. §**

Kimondja, hogy a rendeletet a folyamatban lévő eljárásokban is alkalmazni kell. A gyakorlatban ez jelentheti beadott kérelem módosításának lehetőségét, illetve már meglévő közterület-használati szerződés legfeljebb 3 éves időtartamra történő módosításának lehetőségét az egyéb feltételek fennállása esetén.

**4. §**

Az új szabály bevezetése miatti egyértelműsítő rendelkezést tartalmaz.

**5. §**

A rendelet hatályba lépését tartalmazza.